Guyrapu

Guyrapu (Procnias nudicollis), hérava Paraguái ha Argentina-me pájaro campana térã campanero meridional guyra Passeriformes tekovetýpe, Cotingidae juehepehẽme, Procnias jueheguatýpe. Oiko Ñemby Amérika mbyte kuarahyresẽ gotyo, Mata Atlántica-pe. Oñembosa'i hekoha ñembyaígui ha ojejapígui hymba ogapypegua haguã. Guyrapu Paraguái guyrã tetãygua 2004 guive.

 Ñemyasãi ha tekoha 
Oiko tenda guasu Brasil kuarahyresẽ gotyo (Alagoas ñemby, Rio Grande do Sul ha tetãpy guio ha Mato Grosso do Sul ñemby), Argentina yvatekuarahyresẽ gotyo (Misiones ha Corrientes pehẽnguemi) ha Paraguái kuarahyresẽ gotyo (Concepción peve). Guyrapu ndoikovéi ndaje Brasil yvatekuarahyresẽ ka'aguy rembýpe, ysyry San Francisco yvate gotyo, ojekuaahaguépe. Ikatuve rehechahápe niko Brasil ha Paraguái (hetave Kanindeju, San Pedro ha Amambái), heta'ive Argentina-me. Oñeimo'ã guyrapu guyra ováva Brasil ñembykuarahyresẽ gotyo, ha katu mba'éicha ova ndojekuaaporãi ha ikatu ijetu'u. Argentina-me ikatu rehecha guyrapu jasypokõi ha jasyporundy javénte, Misiones-pe, upéva he'ise ikatúnte ova pe tetãme. Oñeimo'ã opytaha Paraguái yvatekuarahyresẽ gotyónte, ojehechaitehápe tenda mombyry gotyo.

Oikove yvyra ru'ãme ha ka'aguy subtropical ha tropical rembe'y he'õme, Mata Atlántica-pe, avei restinga; ováva ikatu oiko avei táva okarusúpe. 1800 m peve, yvateterei oveve ovávo, oñomoirũ yvatete ha ohasa araro'y guýpe.

 Techaukaha 
Ipy hũngy, ipyguy sa'yju, hesa oĩ hova yképe ha hesa ra'ỹi hũ. Kuimba'e ha kuña oñemboja'o porã, ituichakue ha isa'y iñambue. Ko ñemoambue oñepyrũ ary peteĩha rire ha ohupytývo meña kakuaa.

Kuimba'e oguereko 28 cm ha 200 g, imorotĩ, hova ha ijahy'o haguemi, ipire hovy. Kuña oguereko 26 cm ha 150 g, iñakã hũngy, ijatukupe sa'yky ha hye sa'yju. Ary mbohapyha jave, hague okakuaapa. Oñemoirũ arapoty ha arahaku jave.

 Ñembosa'i 
Guyrapy ko'ág̃a ivulnerable, he'i Unión Internacional para la Conservación de la Naturaleza (IUCN).

www.salvemoslos.com.py Guyra campana rehegua momarandu.

Ñemohenda:Guyra